
képviselő
Id. Kunhegyesi Ferenc a testület elnöke köszöntötte az ülésen megjelenteket, megállapította a határozat-képességet és megnyitotta az ülést. A testület a jegyzőkönyv hitelesítőjének Kunhegyesi Nikolett képviselőt jelölte ki. Ezt követően ismertette a napirendi javaslatot, majd kérdés, hozzászólás hiányában szavazásra bocsátotta azt. A testület a napirendet egyhangú szavazással a következők szerint fogadta el:

N A P I R E N D:

1.
KÖZÉPTÁVÚ TERVEZÉS 

Előterjesztő: a nemzetiségi önkormányzat elnöke

2.
A NEMZETISÉGI ÖNKORMÁNYZAT 2013. ÉVI KÖLTSÉGVETÉSE

Előterjesztő: a nemzetiségi önkormányzat elnöke

3.
JAVASLATTÉTEL ELISMERÉSI DÍJAK ADOMÁNYOZÁSÁRA

Előterjesztő: a nemzetiségi önkormányzat elnöke

4.
AKTUÁLIS KÉRDÉSEK

1. napirend

KÖZÉPTÁVÚ TERVEZÉS 

(Írásos előterjesztés a jegyzőkönyvhöz mellékelve.)

Előterjesztő: a nemzetiségi önkormányzat elnöke

Molnár Éva az előterjesztés szóbeli ismertetéseként elmondta, hogy az államháztartásról szóló 2011. évi CXCV. törvény 29.§ (3) bekezdése szerint a helyi önkormányzat, a nemzetiségi önkormányzat, a társulás évente, legkésőbb a költségvetési rendelet elfogadásáig határozatban állapítja meg a saját bevételeinek, valamint a Magyarország gazdasági stabilitásáról szóló 2011. évi CXCIV. törvény (továbbiakban: Stabilitási tv.) 3.§ (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

Kérdés, módosító javaslat nem hangzott el, ezért az elnök szavazásra bocsátotta az előterjesztésben foglaltakat, amelyről a nemzetiségi önkormányzat testülete egyhangú szavazással a következő határozatot hozta:

1/2013. sz. Cigány Nemzetiségi Önk. határozat
HATÁROZAT

Kiskőrös Város Cigány Nemzetiségi Önkormányzata a saját bevételeinek, valamint a Magyarország gazdasági stabilitásáról szóló 2011. évi CXCIV. törvény 3.§ (1) bekezdése szerinti adósságot keletkeztető ügyleteiből eredő fizetési kötelezettségeinek a 2013. évet követő három évre várható összegét a mellékletben foglaltak szerint állapítja meg.

2. napirend

A NEMZETISÉGI ÖNKORMÁNYZAT 2013. ÉVI KÖLTSÉGVETÉSE

 (Írásos előterjesztés a jegyzőkönyvhöz mellékelve.)

Előterjesztő: a nemzetiségi önkormányzat elnöke

Molnár Éva elmondta, hogy a kiküldött előterjesztés anyagától eltérően, a főösszegek változatlansága mellett, a 2. napirendi pont anyagához egy 2. melléklet is került, amely az előirányzat-felhasználási ütemterv.

Kérdés, módosító javaslat nem hangzott el, ezért az elnök szavazásra bocsátotta az előterjesztésben foglaltakat, amelyről a nemzetiségi önkormányzat testülete egyhangú szavazással a következő határozatot hozta:

2/2013. sz. Cigány Nemzetiségi Önk. határozat
HATÁROZAT

Kiskőrös Város Cigány Nemzetiségi Önkormányzata a 2013. évi költségvetésének

bevételi előirányzatát 565.000 forintban,

kiadási előirányzatát 565.000 forintban

állapítja meg, a határozat mellékletében foglalt részletezés szerint, az előirányzat-felhasználási ütemtervet a 2. mellékletben foglaltak szerint.

3. napirend

JAVASLATTÉTEL ELISMERÉSI DÍJAK ADOMÁNYOZÁSÁRA

 (Írásos előterjesztés a jegyzőkönyvhöz mellékelve.)

A nemzetiségi elnök elmondta, hogy Kiskőrös város Díszpolgára cím adományozására dr. Dulai Ilonát javasolja, valamint a testület tagjai Kiskőrös Város közéletéért cím adományozására id. Kunhegyesi Ferencet javasolják.
Kérdés, módosító javaslat nem hangzott el, ezért az elnök szavazásra bocsátotta az előterjesztésben foglaltakat, amelyről a nemzetiségi önkormányzat testülete egyhangú szavazással a következő határozatot hozta:

3/2013. sz. Cigány Nemzetiségi Önk. határozat
HATÁROZAT

Kiskőrös Város Cigány Nemzetiségi Önkormányzata „Kiskőrös Város Díszpolgára” címet adományoz dr. Dulai Ilona részére.
A Nemzetiségi Önkormányzat „Kiskőrös Város közéletéért” díjat adományoz id. Kunhegyesi Ferenc részére.
4. napirend

AKTUÁLIS KÉRDÉSEK

Az elnök ezt követően emlékeztetőül ismertette a 2012.decemberi ülésen megbeszélt, közeljövőre tervezett programokat, valamint megerősítésként elmondta, hogy a 2013. évre tervezett programok vállalását továbbra is fenntartja.
4/2013. sz. Cigány Nemzetiségi Önk. határozat
HATÁROZAT

A Cigány Nemzetiségi Önkormányzat a 2013. évre tervezett programok vállalását továbbra is fenntartja.
További kérdés, hozzászólás hiányában az elnök az ülést 9,00 órakor bezárta.

